આજે આ જ હિન્દુ સંસ્કૃતિ પર ચારેય તરફથી હુમલા થઈ રહ્યા છે ત્યારે હિન્દુ સંસ્કૃતિ અને અધ્યાત્મને ઉગારવા માટે હિન્દુ અધ્યાત્મ સેવા-મેળાની ખૂબ જરુર છે. તમામ હિન્દુ સંતો એક સ્થાને એકત્રિત થઈ હિન્દુ સંસ્કૃતિને આગળ લઈ જવા માટે ચિંતન કરવાનો સમય છે એમ કહી તેઓએ જણાવ્યું હતું કે, અમે પહેલાં હિન્દુ છીએ, બાદમાં જૈન છીએ, કારણ કે હિન્દુ એ એક સરોવર છે અને અન્ય પંથો તેમાં પાંગરતાં માછલીઓ જો આ સરોવર સુકાઈ જશે તો આપોઆપ એ માછલીઓ. નાશ પામશે. પશ્ર્ચિમ તરફથી આ સરોવરને સૂકવી નાખવાનું ષડયંત્ર ચાલી રહ્યું છે ત્યારે તેની સામે સંગઠિત થવું પડશે.